Gedagte vir die dag: Bewaar jou hartFoto: http://living365withjesus.wordpress.com/ Waar die hart van vol is, loop die mond van oor. (Matt 12:34) ’n Baie belangrike manier om jou tong te beheer, is om te beheer wat in jou hart en in jou denke is. Ons probleem is baie keer eerder dit wat in ons gedagtes en in ons harte ingaan. As jy dus jou hart en gedagtes met ’n klomp vloekwoorde vul, wat dink jy gaan by jou mond uitkom die volgende keer wanneer jy skrik? Alles wat reeds binne-in jou hart is. As jy gewelddadige flieks kyk en dit is die een skurwe woord na die ander, wat dink jy gaan by jou mond uitkom as jy kwaad is? Dit wat jy in jou gedagtes, in jou hart ingesit het. Dit is goed om die Here te vra om ’n wag voor jou mond te sit om dit wat uitkom te beheer, maar dit is ook goed om ’n wag te hê wat dít wat ingaan, kan monitor. Ek moet my hart en denke vul met die lewende woord van God en alles wat goed en opbouend is.